Diari Oficial de la Generalitat Valenciana


Sumari del DOGV 8328, del 29-06-2018 (2018/6401)

ACORD de 22 de juny de 2018, del Consell, pel qual s'autoritza incrementar el límit quantitatiu per a assumir compromisos plurianuals a càrrec del capítol 2 del programa 512.10, Gestió i infraestructures de recursos hidràulics, sanejament i depuració d'aigües, de la Conselleria d'Agricultura, Medi Ambient, Canvi Climàtic i Desenvolupament Rural. Expedient VL 12.002/18-005.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8328

Data del DOGV
:   29-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6401


Data del document
:   22-06-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 de juny de 2018, del Consell, pel qual s'autoritza incrementar el límit quantitatiu per a assumir compromisos plurianuals a càrrec del capítol 2 del programa 512.10, Gestió i infraestructures de recursos hidràulics, sanejament i depuració d'aigües, de la Conselleria d'Agricultura, Medi Ambient, Canvi Climàtic i Desenvolupament Rural. Expedient VL 12.002/18-005. [2018/6401]  
  
El contracte per a l'explotació i el manteniment de l'Estació de Tractament d'Aigua Potable (ETAP) de la Ribera finalitza el 31 de desembre de 2018, la Conselleria d'Agricultura, Medi Ambient, Canvi Climàtic i Desenvolupament Rural ha previst la licitació d'un nou contracte i, per a evitar possibles interrupcions o incidències en la prestació d'un servei que es considera fonamental, s'ha optat per la seua tramitació anticipada, a l'empara del que es disposa en l'article 117 de la Llei 9/2017 de contractes del sector públic. Si es pren en consideració d'una banda l'import que es preveu licitar per al nou contracte i la seua distribució per a les quatre anualitats previstes i d'una altra, la necessitat de tramitar un reajustament d'anualitats en el contracte en vigor per a donar cobertura al saldo pendent de 2017 i a la liquidació del contracte després de la seua finalització, els límits actualment vigents per a comprometre despesa en exercicis futurs amb càrrec al capítol 2 del programa 512.10 ,Gestió i infraestructures de recursos hidràulics, sanejament i depuració d'aigües, resulten insuficients, per la qual cosa la Conselleria esmentada planteja la necessitat, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, d'incrementar els límits quantitatius per a assumir compromisos de despesa plurianual en l'anualitat 2019-2022.  
  
En conseqüència, i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el Consell, a proposta del conseller d'Hisenda i Model Econòmic, previa deliberació, en la reunió de 22 de juny de 2018,  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa plurianual a càrrec del capítol 2 del programa 512.10, Gestió i infraestructures de recursos hidràulics, sanejament i depuració d'aigües, d'acord amb el detall següent:  
  
Exercici Límit actual Límit modificat  
2019 1.407.476,00 3.290.000,00  
2020 1.206.408,00 1.290.000,00  
2021 1.005.340,00 1.290.000,00  
2022 1.005.340,00 1.290.000,00  
  
  
València, 22 de juny de 2018  
  
La consellera secretària,  
MÓNICA OLTRA JARQUE